Document ID: 32010R1126

ΚΑΝΟΝΙΣΜΌΣ (ΕΕ) αριθ. 1126/2010 ΤΗΣ ΕΠΙΤΡΟΠΉΣ
της 3ης Δεκεμβρίου 2010
για την τροποποίηση του κανονισμού (ΕΚ) αριθ. 1547/2007 για την παράταση της μεταβατικής περιόδου για τη διαγραφή της Δημοκρατίας του Πράσινου Ακρωτηρίου από τον κατάλογο των δικαιούχων της ειδικής ρύθμισης για λιγότερο αναπτυγμένες χώρες
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011 και για τροποποίηση των κανονισμών (ΕΚ) αριθ. 552/97, (ΕΚ) αριθ. 1933/2006 και των κανονισμών της Επιτροπής (ΕΚ) αριθ. 1100/2006 και (ΕΚ) αριθ. 964/2007 (1), και ιδίως το άρθρο 11 παράγραφος 8,
Εκτιμώντας τα ακόλουθα:
(1)
Η Δημοκρατία του Πράσινου Ακρωτηρίου (εφεξής καλούμενου το Πράσινο Ακρωτήριο) είναι δικαιούχος της ειδικής ρύθμισης για λιγότερο αναπτυγμένες χώρες (επίσης γνωστής ως το καθεστώς «Όλα εκτός από Όπλα», EBA) του συστήματος γενικευμένων προτιμήσεων της Ευρωπαϊκής Ένωσης.
(2)
Το άρθρο 11 παράγραφος 8 του κανονισμού (ΕΚ) αριθ. 732/2008 προβλέπει τη διαγραφή μιας χώρας από την ειδική ρύθμιση για λιγότερο αναπτυγμένες χώρες, όταν η εν λόγω χώρα εξαιρείται από τα Ηνωμένα Έθνη. Το εν λόγω άρθρο προβλέπει επίσης τη θέσπιση μιας μεταβατικής περιόδου τουλάχιστον τριών ετών πριν από την εφαρμογή της διαγραφής.
(3)
Το Πράσινο Ακρωτήριο εξαιρέθηκε από τα Ηνωμένα Έθνη από τον κατάλογο των λιγότερων αναπτυγμένων χωρών, με ισχύ από την 1η Ιανουαρίου 2008 (2).
(4)
Ο κανονισμός (ΕΚ) αριθ. 1547/2007 της Επιτροπής (3) προβλέπει τη διαγραφή της Δημοκρατίας του Πράσινου Ακρωτηρίου από τον κατάλογο των δικαιούχων της ειδικής ρύθμισης για λιγότερο αναπτυγμένες χώρες, με ισχύ από την 1η Ιανουαρίου 2011 μετά τη λήξη μιας τρίχρονης μεταβατικής περιόδου.
(5)
Η μεταβατική περίοδος που χορηγήθηκε στο πλαίσιο του κανονισμού (ΕΚ) αριθ. 1547/2007, σε περίοδο οικονομικής κρίσης, χαρακτηρίσθηκε από μειωμένους όγκους συναλλαγών που παρακώλυαν τις προσπάθειες οικονομικής διαφοροποίησης του Πράσινου Ακρωτηρίου. Ως εκ τούτου, αυτή η μεταβατική περίοδος δεν έχει παράσχει τον απαραίτητο χρόνο στο Πράσινο Ακρωτήριο ώστε να υπερνικήσει την υπερβολική εξάρτηση σε έναν βασικό τομέα εξαγωγών και έτσι να αμβλύνει τα πιθανά δυσμενή αποτελέσματα της διαγραφής από το καθεστώς EBA. Κατά συνέπεια πρέπει να παραταθεί η διάρκεια της εν λόγω περιόδου έως την 1η Ιανουαρίου 2012.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 1547/2007 αντικαθίσταται από το ακόλουθο:
«Άρθρο 1
Η Δημοκρατία του Πράσινου Ακρωτηρίου διαγράφεται από τον κατάλογο των δικαιούχων της ειδικής ρύθμισης για λιγότερο αναπτυγμένες χώρες του παραρτήματος Ι του κανονισμού (ΕΚ) αριθ. 732/2008, με ισχύ από την 1η Ιανουαρίου του 2012.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 2010

Labels: 3
19
18